কলাম্বিয়া বিশ্ববিদ্যালয়ের এক গবেষণায় বলা হয়, ইন্টারনেটে সার্চ ইঞ্জিনে প্রতিটি সার্চ প্রমাণ করে আমরা বিভিন্ন বিষয়ে জানা সাধারণ তথ্যগুলোও মনে করতে পারি না। তা ছাড়া একটি শব্দ লিখেই সব তথ্য যেখানে পাওয়া যাচ্ছে, সেখানে চিন্তা করে তথ্য মনে করার চেষ্টাও করতে চায় না কেউ। ওই গবেষকদলের প্রধান সাইকোলজির অ্যাসিস্ট্যান্ট প্রফেসর বেস্টি স্প্যারো বলেন, মানুষ অনেক স্মৃতি ধরে রাখতে পারে। অথচ এখন অধিকাংশ সময় আমরা বাইরের মেমোরির ওপর নির্ভর করি। তাই সার্চ ইঞ্জিনের ওপর এতটা নির্ভর না করে আমাদের আগে চিন্তার সুযোগ করে নিতে হবে। আপনার স্মৃতিশক্তির কী অবস্থা, অন্তত তা বুঝতে হলেও একটিবার ভেবে কোনো তথ্য মনে করার চেষ্টা করুন। কম্পিউটার, ট্যাব বা মোবাইলের পর্দায় কোনো কিছু পড়ার চেয়ে কাগজে ছাপা কিছু পড়লে মানুষের তথ্য ধারণ করতে বেশি সুবিধা হয়। ইন্টারন্যাশনাল জার্নাল অব এডুকেশনাল রিসার্চের এক গবেষণায় এ তথ্য জানানো হয়।